Car bike collision, one killed, 3 injured
कार बाइक की टक्कर, एक की मौत, 3 घायल
-आशापुर-बैतूल हाईवे पर रोशनी के पास हुआ हादसा
-एक बाइक पर सवार थे चार लोग, तेज गति से आई कार ने मारी टक्कर
February, 15 • 06:06 AM
-आशापुर-बैतूल हाईवे पर रोशनी के पास हुआ हादसा-एक बाइक पर सवार थे चार लोग, तेज गति से आई कार ने मारी टक्कर
खंडवा. आशापुर-बैतूल मार्ग पर ग्राम सालीढाना (रोशनी) के पास शुक्रवार दोपहर को फॉच्र्यूनर कार एवं मोटरसाइकिल में आमने सामने की की टक्कर हो गई। जिसमें मोटरसाइकिल सवार एक व्यक्ति की घटनास्थल पर ही मौत हो गई। वहीं तीन अन्य व्यक्ति घायल हो गए, जिन्हें डायल 100 वाहन से पहले सामुदायिक स्वास्थ्य खालवा फिर वहां से खंडवा रेफर किया गया।
प्राप्त जानकारी के अनुसार घटना दोपहर 12 से 1 के बीच के बताई जा रही है। भोला पिता चंपालाल कोरकु उम्र 30 वर्ष निवासी बाराकुंड, हरिराम पिता सोमा निवासी डाव्या 30 वर्ष, नंदराम पिता शंकर 23 निवासी चट्टू-बट्टू एवं राम सिंह पिता चंपालाल 25 निवासी बाराकुंड चारों एक ही बाइक पर सवार होकर सालीढाना से रोशनी की ओर जा रहे थे। इस दौरान रोशनी की ओर से आ रही फॉच्र्यूनर कार क्रमांक एमएच-31-डीवी54000 ने बाइक को टक्कर मार दी। जिससे भोला उर्फ गणेश पिता चंपालाल कोरकु निवासी बाराकुंड की मौके पर ही मौत हो गई एवं 3 अन्य घायल हो गए। सभी घायलों को डायल हंड्रेड वाहन से पहले सामुदायिक स्वास्थ्य केंद्र खालवा लाया गया। जहां भोला को मृत घोषित कर दिया। वहीं तीन अन्य का प्राथमिक उपचार कर खंडवा रेफर कर दिया गया। मामले में रोशनी पुलिस चौकी (थाना-खालवा) के द्वारा कार चालक के खिलाफ धारा 279, 337, 304 (ए) के तहत मामला पंजीबद्ध कर जांच में लिया।
दो बाइक में आमने-सामने की टक्कर, चार घायल
आशापुर बैतूल हाईवे पर शुक्रवार शाम दो मोटरसाइकिलों में आमने-सामने की टक्कर हो गई जिसमें 1 बुजुर्ग एवं 1 महिला सहित कुल 4 व्यक्ति घायल हो गए। घायलों को डायल 100 रोशनी के माध्यम से सामुदायिक स्वास्थ्य केंद्र खालवा लाया गया। जहां अस्पताल में मौजूद डॉ. प्रगति केसरवानी एवं डॉ. रामलखन प्रजापति ने प्राथमिक उपचार कर घायलों को खंडवा रेफर कर दिया। प्राप्त जानकारी के अनुसार घटना शाम 7 से 7.30 बजे के बीच की है, आशापुर-बैतूल मार्ग पर ग्राम डाभिया से लंगोटी के बीच गिट्टी खदान के पास दो मोटरसाइकिल ने आमने सामने टकरा गई जिससे अमर पिता राधेश्याम निवासी हरसूद, बुजुर्ग लखनलाल पिता शिवकरण निवासी डाभिया एवं अंागनवाड़ी कार्यकर्ता जमनाबाई पति सुनील, सुनील पिता सखाराम निवासी अंबाडा घायल हो गए। घायल जमना बाई ने बताया कि और उनके पति सुनील खालवा से अंबाड़ा की ओर जा रहे थे। इस दौरान रोशनी तरफ से आ रही मोटरसाइकिल ने उन्हें टक्कर मार दी।
सात साल बाद खुला टैंक, ट्रस मजबूत करने बदलेंगे डिजाइन
अखिल भारतीय खेल प्रतियोगिताओं के खिलाड़ी आज होंगे सम्मानित